**NÁRODNÁ RADA SLOVENSKEJ REPUBLIKY**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

číslo: PREDS - 178/2018

**S p r á v a**

**Výboru Národnej rady Slovenskej republiky pre kultúru a médiá**

**k návrhu na voľbu člena Rady pre vysielanie a retransmisiu (tlač 929)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Člen Rady pre vysielanie a retransmisiu JUDr. Peter Joanidis oznámil listom z 22. marca 2018 predsedovi Národnej rady Slovenskej republiky, že podľa § 9 ods. 1 písm. b) zákona č. 308/2000 Z. z. o vysielaní a retransmisii a  o  zmene zákona č. 195/2000 Z. z. o telekomunikáciách v znení neskorších predpisov sa vzdáva funkcie člena rady.

Predseda Národnej rady Slovenskej republiky sa listom č. PREDS - 178/2018 z  26. marca 2018 obrátil na predsedov všetkých poslaneckých klubov, profesijné a občianske združenia pôsobiace v oblasti kultúry, periodickej tlače a ostatných prostriedkov verejných informácií, aby v určenej lehote predložili Výboru NR SR pre kultúru a médiá návrhy kandidátov na člena rady. Výbor dostal tieto návrhy kandidátov na doplnenie rady:

**Meno a priezvisko:**  **Návrh predkladá:**

1. **Ing. Dušan Budzak** Peter Marček, poslanec NR SR
2. **PhDr. Pavol Holeštiak, PhD.** Spotrebiteľská informačná agentúra,

občianske združenie, Žilina

1. **Mgr. art. Natália Holinová** Natália Blahová,predsedníčkaKlubu

poslancovNR SR za Slobodu a Solidaritu

Výbor Národnej rady Slovenskej republiky pre kultúru a médiá posúdil predložené návrhy kandidátov na voľbu člena Rady pre vysielanie a retransmisiu a **k o n š t a t o v a l,** že všetci kandidáti spĺňajú požadované náležitosti a predložené návrhy sú v súlade s kritériami uvedenými podľa § 7 zákona č. 308/2000 Z. z. o vysielaní a retransmisii a  o  zmene zákona č. 195/2000 Z. z. o telekomunikáciách v znení neskorších predpisov.

Výbor Národnej rady Slovenskej republiky pre kultúru a médiá po zvážení týchto skutočností v prijatom uznesení č. 94 z  3. mája 2018 vyslovil súhlas s návrhom na voľbu člena Rady pre vysielanie a retransmisiu (tlač 929) a

**o d p o r ú č a**

**Národnej rade Slovenskej republiky, aby**

1. **konštatovala, že**
2. v zmysle § 9 ods. 1 písm. b) zákona č. 308/2000 Z. z. o vysielaní a retransmisii a  o zmene zákona č. 195/2000 Z. z. o telekomunikáciách v znení neskorších predpisov skončilo dňom 22. marca 2018 funkčné obdobie JUDr. Petrovi Joanidisovi;
3. je potrebné zvoliť jedného člena rady, aby Rada pre vysielanie a retransmisiu mala deväť členov podľa § 6 ods. 1 zákona č. 308/2000 Z. z. o vysielaní a retransmisii a o zmene zákona č. 195/2000 Z. z. o telekomunikáciách v znení neskorších predpisov
4. **zvolila**

podľa § 6 ods. 1 a § 8 ods. 3 zákona č. 308/2000 Z. z. o vysielaní a retransmisii a o zmene zákona č. 195/2000 Z. z. o  telekomunikáciách v znení neskorších predpisov jedného člena Rady pre vysielanie a retransmisiu na obdobie do 28. marca 2023

1. **uskutočnila opakovanú voľbu**

v  prípade, že nebude zvolený jeden člen z  navrhovaných kandidátov. Do opakovanej voľby postupujú dvaja kandidáti, ktorí získali najvyšší počet hlasov. Pri rovnosti počtu hlasov postupujú všetci kandidáti, ktorí majú rovnaký počet hlasov.

Bratislava 3. máj 2018

**Dušan**  **Jarjabek,** v.r.

predseda

Výboru NR SR pre kultúru a médiá